
Text rozhodnutia
Súd: Krajský súd Bratislava Spisová značka: 5S/46/2019 Identifikačné číslo súdneho spisu: 1019200325 Dátum vydania rozhodnutia: 17. 10. 2019 Meno a priezvisko sudcu, VSÚ: Mgr. Radim Hudec ECLI: ECLI:SK:KSBA:2019:1019200325.2 Uznesenie Krajský súd v Bratislave v právnej veci žalobcu: Z. D., trvale pobytom I. - Z., adresa na doručovanie: I. XX, XXX XX I., proti žalovanému: Centrum právnej pomoci, kancelária Bratislava, Námestie slobody 12, 810 05 Bratislava, o preskúmanie zákonnosti rozhodnutia žalovaného č. KaBA 3313/2019(KaBA 20123/2018), ČRZ: 23984/2019 zo dňa 19.02.2019, o zastavení konania pre nezaplatenie súdneho poplatku, takto r o z h o d o l : Správny súd konanie z a s t a v u j e. o d ô v o d n e n i e : 1. Správnou žalobou doručenou tunajšiemu súdu dňa 06.03.2019 sa žalobca domáha preskúmania zákonnosti rozhodnutia žalovaného č. KaBA 3313/2019(KaBA 20123/2018), ČRZ: 23984/2019 zo dňa 19.02.2019, ktorým nepriznal žalobcovi nárok na poskytovanie právnej pomoci v konaní pred Ústavným súdom SR v právnej veci porušenia základného práva na prerokovanie veci bez zbytočných prieťahov podľa čl. 48 ods. 2 Ústavy SR a práva na prejednanie záležitosti v primeranej lehote podľa čl. 6 ods. 1 Dohovoru o ochrane ľudských práv a základných slobôd spôsobených postupom Okresného súdu Bratislava II v konaní vedenom pod sp. zn. 12C/8/2004. 2. Keďže žalobca spolu s podaním žaloby nezaplatil súdny poplatok za žalobu v sume 70,- eur, správny súd ho pod následkom zastavenia konania vyzval na zaplatenie súdneho poplatku za podanie žaloby v lehote 10 dní od doručenia výzvy, a to výzvou č. k. 5S/46/2019-8 zo dňa 04.04.2019. Vo výzve súd žalobcu poučil o následkoch nezaplatenia súdneho poplatku. Výzva na zaplatenie súdneho poplatku bola doručená žalobcovi dňa 10.05.2019. 3. Žalobca podaním zo dňa 14.05.2019 požiadal súd o oslobodenie od súdneho poplatku. Krajský súd v Bratislave žalobcovi listom zo dňa 03.06.2019 zaslal tlačivo na preukázanie majetkových pomerov a vyzval ho, aby v lehote 15 dní preukázal svoje majetkové pomery a iné pomery, ktoré by odôvodňovali priznanie oslobodenia od súdnych poplatkov. Žalobca výzvu prevzal dňa 14.06.2019, avšak na ňu nereagoval a pomery odôvodňujúce jeho oslobodenie od súdnych poplatkov súdu nepreukázal. Súd preto žalobcovi uznesením č. k. 5S/46/2019-22 zo dňa 06.08.2019 oslobodenie od súdnych poplatkov nepriznal. 4. Krajský súd v Bratislave výzvou č. k. 5S/46/2019-23 zo dňa 19.09.2019 žalobcu opätovne vyzval na zaplatenie súdneho poplatku za správnu žalobu v sume 70,- eur podľa položky č. 10 písm. a) sadzobníka súdnych poplatkov zákona č. 71/1992 Zb. o súdnych poplatkoch a poplatku za výpis z registra trestov. Žalobca výzvu spolu s platobným predpisom prevzal dňa 25.09.2019. Lehota na zaplatenie súdneho poplatku mu uplynula dňom 07.10.2019. Žalobca napriek výzve správneho súdu súdny poplatok v stanovenej lehote nezaplatil. 5. Podľa § 2 ods. l písm. a) zákona č. 71/1992 Zb. o súdnych poplatkoch a poplatku za výpis z registra trestov v znení neskorších predpisov (ďalej len „zákon o súdnych poplatkoch“), poplatníkom je navrhovateľ poplatkového úkonu, ak je podľa sadzobníka ustanovený poplatok z návrhu. 6. Podľa § 5 ods. l písm. a) zákona o súdnych poplatkoch, poplatková povinnosť vzniká podaním žaloby, návrhu, odvolania, žaloby na obnovu konania, dovolania, kasačnej sťažnosti alebo žiadosti na vykonanie poplatkového úkonu, ak je poplatníkom žalobca alebo navrhovateľ, odvolateľ, ten, kto podal žalobu na obnovu konania, dovolateľ a ten, kto podal kasačnú sťažnosť. 7. Podľa § 8 ods. 1 zákona o súdnych poplatkoch, poplatok za podanie návrhu alebo žiadosti, poplatok za uplatnenie námietky zaujatosti v konkurznom konaní alebo reštrukturalizačnom konaní podľa osobitného predpisu a poplatok za konanie o dedičstve je splatný vznikom poplatkovej povinnosti. 8. Podľa § 10 ods. 1 zákona o súdnych poplatkoch, ak nebol zaplatený poplatok splatný podaním žaloby, návrhu na začatie konania, dovolania alebo kasačnej sťažnosti, súd podľa § 9 <https://www.slov-lex.sk/ pravne-predpisy/SK/ZZ/1992/71/20160701> vyzve poplatníka, aby poplatok zaplatil v lehote, ktorú určí, spravidla v lehote desiatich dní od doručenia výzvy; ak aj napriek výzve poplatok nebol zaplatený v lehote, súd konanie zastaví. O následkoch nezaplatenia poplatku musí byť poplatník vo výzve poučený. 9. Podľa § 10 ods. 3 zákona o súdnych poplatkoch prvoinštančný súd zruší uznesenie o zastavení konania pre nezaplatenie súdneho poplatku, ak bol súdny poplatok zaplatený v lehote určenej súdom podľa odseku 1 alebo ak sú na to dôvody podľa odseku 2. Prvoinštančný súd zruší uznesenie o zastavení konania pre nezaplatenie súdneho poplatku aj vtedy, ak bolo konanie prerušené podľa osobitného predpisu a správca v ňom pokračuje namiesto poplatníka. 10. Podľa § 14 ods. 3 zákona o súdnych poplatkoch, v sťažnosti proti rozhodnutiu o zastavení súdneho konania pre nezaplatenie súdneho poplatku nemožno namietať skutočnosti, ktoré nastali po uplynutí lehoty na zaplatenie súdneho poplatku. 11. Podľa § 14 ods. 4 zákona o súdnych poplatkoch, v konaní podľa tohto zákona koná a rozhoduje vyšší súdny úradník vrátane rozhodovania o zastavení konania. Sudca v konaní koná a rozhoduje o sťažnostiach proti rozhodnutiam vyššieho súdneho úradníka. Ak sa sťažnosti vyhovie v plnom rozsahu, rozhodnutie nemusí obsahovať odôvodnenie. 12. Keďže žalobca nezaplatil súdny poplatok za žalobu ani v lehote určenej správnym súdom a správny súd nezistil existenciu žiadneho z dôvodov podľa § 10 ods. 2 zákona o súdnych poplatkoch, pre ktoré by nemohol súdne konanie pre nezaplatenie súdneho poplatku zastaviť, postupoval v súlade s ust. § 10 ods. 1 zákona o súdnych poplatkoch a predmetné súdne konanie zastavil. Poučenie: Proti uzneseniu správneho súdu vydanému súdnym úradníkom, ktoré treba doručiť, je prípustná sťažnosť, ak ju SSP nevylučuje. Sťažnosť môže podať účastník konania a osoba zúčastnená na konaní podľa § 41 ods. 2 SSP, ak bolo uznesenie vydané v ich neprospech a to v lehote 15 dní od doručenia uznesenia na správnom súde, ktorý napadnuté uznesenie vydal. O sťažnosti rozhodne správny súd, ktorý napadnuté uznesenie vydal, spravidla bez nariadenia pojednávania. Ak nie je sťažnosť dôvodná, správny súd sťažnosť zamietne. Ak je sťažnosť dôvodná, správny súd napadnuté uznesenie zruší alebo zmení; v prípade zrušenia uznesenia je súdny úradník viazaný právnym názorom správneho súdu (§ 152 a nasl. SSP). V sťažnosti proti rozhodnutiu o zastavení súdneho konania pre nezaplatenie súdneho poplatku nemožno namietať skutočnosti, ktoré nastali po uplynutí lehoty na zaplatenie súdneho poplatku (§ 14 ods. 3 zákona o súdnych poplatkoch).

